Kosningapistill - skak.blog.is
12.8.2014 | 06:34
Kosningapistill
Ég ætla að minna að fjalla um skákir í gærdagsins enda fylgdist ég lítið með þeim nema smávegis í gegnum spjaldtölvu og síma. Ingvar tók yfir fréttaflutning Skák.is og gerði vel eins og honum er eigin lagði. Fyrir mig var dagurinn í gær - mikill dagur vonbrigða þótt vel hafi gengið hjá íslenksku liðunum.
FIDE-kosningar
Mér var það ljóst fyrir nokkrum dögum síðan að FIDE-kosningar væru að tapast og það jafnvel illa fyrir Garry Kasparov. Að sjálfsögðu stóðum við með okkar manni allan tímann.
Garry hélt fyrri ræðu gærdagsins og var hún mjög góð. Meðal annar lofaði hann 10.000.000$ framlagi í sjóði FIDE „á morgun" frá Rex Sinqenfeld.
Veikleikinn í þessu var augljóst. Fyrst og fremst að hann var á undan Kirsan í ræðuhöldum
Í kjölfar hans kom Kirsan ásamt hans liði. Hann sagði það væri ekki aðeins til ríkir bandarískir aðilar heldur líka rússneskir og lofaði 20.000.000$! Eiginlega spilaði hann algjörlega á Kasparov. Lofaði m.a. stuðningi við Kasparov Chess Foundation og lofaði að gera Nigel Short, sem hefur einna mest fram í gagnrýninni á hann vegna ógagnsýni að gera hann að formanni nefndar um skák í Afríku til að tryggja að allt yrði upp á borðunum.
Sama hvað maður getur sagt um Kirsan - þá er hann algjör snillingur. Hann hefur gríðarlega útgeislun og laus við allan hroka sem stundum skemmir fyrir Garry
ECU-kosningar.
Þar börðust Silvio Danaliov og Zurab Azmaiparashvili um forsetastól ECU. Ég hélt á fyrri punktum að baráttan gæti verið jöfn. Í liði Silvo var til að Jöran Aulin-Jansson, forseta norska skákambandsins, og í liði Silvo var meðal annars góðvinur okkar Finnbjörn Vang, forseti færeyska skáksambandsins. Zurab vann yfirburðarstigur 31-18
Ég sjálfur fór í einstaklingsframboð og var meðal sex einstaklinga sem börðust um þrjú síðust sætin. Fimm eru kjörin í listakosningum. Áður hafði mér verið boða staða í framboðslista Zuraps sem ég hafnaði.
Ég tók fljótlega þá ákvörðun að halda mig til hlés. Ég fékk hins vegar margar áskoranir. Áskorirnar úr liði Zurabs, gengu út á það að ég sæti yfir og þá yrði ég tryggður stuðningur í einstaklingskosningum.
Ég neitaði slíku ávallt og sagðist ekki vilja gefa upp mitt atkvæði og væri ekki tilbúinn að gera neina samninga varðandi það. Ég byði mig fram á eigin forsendum. Þrýstingur jókst og var mestur degi fyrir kosningar og skynjaði ég miklu gremju þegar hafnaði enn.
Þegar í kosningarnar koma frá ljóst að til vera listi frá Zurab sem dreift var til stuðningsmanna heims. Nafn mitt hefði verið á honum ef ég hefði kosið slíkt og lofað að sitja hjá.
Á tveimur tímapunktum munaði einu atkvæði að ég kæmist inn. Að lokum var niðurstaðan að ég féll með einu atvæði. Ég varð var við það að Zurab þrýsti á aðila mér mjög nátengdum að kjósa mig ekki. Viðkomandi gaf ekki undan.
Mér er það ljóst að ég hefði verið kosinn ef ég viljað og verið tilbúinn að semja og sennilega geta orðið efstur allra. Á móti er ég stoltur að hafa staðið við mín prinsipp og ekki verið tilbúinn að gefa þau eftir.
Mér fannst það eftirtektarverð að þarna menn, sem höfðu verið á fundi frá 9 að morgni til og nánast ekki fengið neitt að drekka og borða yfir daginn eins og t.d. Andrei Filatov, forseti Skáksambands Rússlands og einn ríkasti maður heims (metinn á um 1,3 milljarða dollara) og og Makrapolis, varaforseti FIDE (sem hafði áður boðið mér 25 atkvæði ef ég sæti yfir).
Seta þeirra í lokin var í þeim eina tilgangi að koma í veg fyrir að ég, Gunnar Björnsson, forseti Skáksambands Íslands næði kjöri í stjórn ECU!
Filatov fór aldrei af vaktinni og kaus alltaf. Kannski að svar mitt við símhringingu rússneska sendiráðsins hafi ekki verið nógu gott að hans mati.
Sjálfur er ég pínufúll en á sama hátt stoltur fyrir að hafa ávallt í þessum kosningum (FIDE og ECU) að hafa staðið fyrir það sé trúi á og aldrei keypt stuðning á einn eða neinn hátt. Það er afskaplega auðvelt sé maður á þeim buxunum innan alþjóðlegar skákhreyfingar.
Í dag heldur fundarsetan áfram. Ingvar tekur áfram skákfréttirnar. Auk þess má benda á heimasíðu Hróksins sem fjallar um Ólympíuskákmótið.
Flokkur: Spil og leikir | Breytt s.d. kl. 07:24 | Facebook
Ég er stoltur af þér Gunni! Gott hjá þér að standa við eigin skoðanir þó að þrýstingur hafi verið mikill. Engin furða að stjórnmálaveröldin sé jafn slök þegar gott fólk nær ekki kjöri, einfaldlega vegna þess að það er gott fólk.
Hrannar Baldursson, 12.8.2014 kl. 18:19
Flott hjá þér Gunnar að halda þínu striki og láta ekki undan þrýstingnum! Spillingin er gríðarleg og gott að vita af því að SÍ sé ekki hluti hennar.
Bjarni Jens Kristinsson (IP-tala skráð) 14.8.2014 kl. 11:03
Í dag (12.7.): 3
Frá upphafi: 8705209